# Forslag til årsplaner for *Grunnbok i historie*

Historie er de lange linjer og store sammenhengenes fag. Mangfoldige små engangshendelser må ses og forstås i sin kontekst og samtidig i et større perspektiv. Under følger to ulike forslag til årsplaner: En kronologisk tilnærming og en tematisk tilnærming. Begge er i tråd med fagfornyelsens ambisjon om å styrke elevenes historiske bevissthet; altså det å forstå dyptgripende endringer og å se vår egen og andres kulturer som produkt av et kobbel av historiske, dynamiske og ofte uforutsigbare prosesser.

## Hvor dekkes kompetansemål knyttet til historieforståelse og metode?

Hvert kapittel i boka tar utgangspunkt i ett realhistorisk kompetansemål og ett kompetansemål knyttet til historisk bevissthet, perspektiver, sammenhenger, empati eller metode. Historieforståelse og metode er skrevet inn på ulikt vis i alle kapitlene i boka. Det kritiske, reflekterte og undrende blikket på fortiden ivaretas derfor uansett om man velger å jobbe med de ulike historiske emnene og prosessene etter en kronologisk eller en tematisk årsplan.

Årstimetallet for historie Vg2 er det halve av årstimetallet for Vg3. Boka er lagt opp slik at del 1–4 fortrinnsvis dekker kompetansemål etter Vg2 og er på ca. 200 sider, mens del 5–6 fortrinnsvis dekker kompetansemål etter Vg3, og er på ca. 250 sider. Det gir rom for å trekke linjer tilbake til fagstoff fra Vg2, og slik kunne jobbe med de lange linjene og store sammenhengene også om utgangspunktet er en kronologisk gjennomgang av historien. Påbyggingselevene, som totalt sett har færre timer i historiefaget enn elevene på studiespesialisering, følger en egen og avkortet læreplan. Forslag til årsplaner for påbygging ligger sist i dokumentet.

De korte kapitlene gjør det mulig å lese og arbeide med flere kapitler samtidig. Ved tematisk innfallsvinkel er det naturlig å lese mer selektivt i kapitler fra ulike perioder for å identifisere lærestoff som tar for seg samme fenomen, for eksempel styreform eller kulturmøter. Ved kronologisk tilnærming kan elevene lese og arbeide med mange eller alle kapitlene knyttet til en periode, som antikken eller middelalderen, samtidig.

Tankekartene og repetisjonsspørsmålene til hvert kapittel sikrer at elevene får repetert kunnskapsstoff, at de forstår sentrale begreper og at de får tenkt gjennom det historiske fenomenet eller prosessen kapitlet tar for seg og hvilke krefter som virker inn. Oppgavesidene på slutten av hver periode er mer omfattende og utfordrer elevenes historiske bevissthet og metodebruk. SPØKT-skjemaene bakerst i læreboka kan brukes til å skape oversikt og sammenheng i lærestoffet uansett hvilken årsplan som blir brukt.

## Årsplan for historie påbygging

Oversikten nedenfor viser hvilke kapitler i læreboka som tar for seg de ulike kompetansemålene knyttet til historieforståelse og metode i læreplanen:

| **Mål for opplæring er at elevene skal kunne** | **Kapittel i læreboka** |
| --- | --- |
| drøfte i hvilken grad utviklingen i ulike perioder har vært preget av brudd eller kontinuitet, og vurdere hva som gjør en hendelse i fortiden betydningsfull | 4, 5, 7, 10, 13, 15, 20, 21, 23, 30, 31, 32, 33, 47, 48, 50, 59, 66, 68 |
| reflektere over hvordan fortiden brukes i lokalmiljøet og av ulike aktører, og drøfte hensikten med denne historiebruken | 8, 13, 15, 19, 35, 38, 40, 43, 44, 54, 66 |
| reflektere over hvordan fortiden former oss som mennesker, og hvordan fortolkninger av fortiden er preget av nåtidsforståelse og forventninger til framtiden | 1, 2, 6, 8, 9, 10, 11, 12, 13, 18, 19, 22, 24, 26, 37, 39, 45, 56, 59, 61, 67, 68 |
| utforske en historisk person og diskutere hans eller hennes tenkning, handlingsrom og valg i lys av samtiden han eller hun levde i | 34, 41, 57, 60, 62 |
| utforske fortiden ved å formulere problemstillinger, finne, vurdere og bruke ulikt materiale og presentere egne slutninger | 1, 2, 3, 14, 16, 17, 25, 27, 28, 29, 36, 42, 51, 53, 55, 58, 64, 65 |
| sammenlikne ulike framstillinger av en hendelse og reflektere over at historiske framstillinger preges av opphavspersonens ståsted og kontekst | 46, 49, 52, 63 |

Forskjellen mellom læreplanen for påbygging og læreplanen for studiespesialisering er at målene knyttet til periodene fra og med antikken og til og med tidlig nye tid er redusert. I denne perioden skal elevene som tar påbygging kun konsentrere seg om samfunnsendring, legitimering av makt og muligheter for demokratisk innflytelse. Påbygging har heller ikke med målet om globalisering i vår tid.

## Tematisk årsplan for historie påbygging

| **Uker** | **Store spørsmål** | **Kompetansemål** | **Lærebokstoff** | **Undervisningstips** |
| --- | --- | --- | --- | --- |
| **33–34** | Historie som fag |  | 1 Hva er historie? | Test deg selv, side 9 |
| **35–45** | Hvordan har mennesker skaffet seg mat og livsgrunnlag og skapt og fordelt rikdom og ressurser? | Gjøre rede for viktige endringer i hvordan mennesker har skaffet seg mat og brukt naturressurser, og vurdere betydningen av dette for mennesker og et bærekraftig samfunn | Innledningene til del 1, 2 og 3  2 Fra nærmennesker til mennesker 3 Livet som jegere og sankere  4 Jordbruks-revolusjonen  9 Leve republikken!  20 Svartedauden  26 Sukkerslaver  27 Med rett til å krige  28 Den lille istiden  47 Framskritt og bruk av naturressurser | Bærekraft, side 41  Handlingsrom, side 205  Test deg selv, side 21 oppgave 10  Test deg selv, side 181 oppgave 10 |
| Presentere viktige demografiske endringer og vurdere årsaker til disse endringene og virkninger av dem for mennesker og samfunn | 4 Jordbruks-revolusjonen  10 Romerriket går i oppløsning  20 Svartedauden  21 Bondeopprør  28 Den lille istiden  33 Den industrielle revolusjon  42 Over havet | Test deg selv, side 28 oppgave 1 og 4  Store spørsmål, side 38 oppgave 2  Test deg selv, side 67 oppgave 2  Test deg selv, side 135 oppgave 9  Ødegårder, side 146 |
| Gjøre rede for hvordan handel og økonomiske systemer har påvirket maktforhold og menneskers liv | Innledning del 4  5 De første statene  18 Silkeveien  21 Bondeopprør  22 Byvekst  26 Sukkerslaver  27 Med rett til å krige  37 Barnearbeid – fattigdom eller fellesskap?  48 På løpende bånd | Test deg selv, side 33 oppgave 10  Test deg selv, side 61 oppgave 6  Test deg selv, side 123 oppgave 8  Test deg selv, side 141 oppgave 9  Slaveri, side 202  Reiseberetninger, side 146–147 |
| Reflektere over hvordan teknologiske omveltninger fra den industrielle revolusjon til i dag har endret menneskers liv og formet forventninger til framtiden | 33 Den industrielle revolusjon  36 Fra bønder og husmenn til industri og klassesamfunn  37 Barnearbeid – fattigdom eller fellesskap?  47 Framskritt og bruk av naturressurser  48 På løpende bånd  62 Til månen og tilbake  67 Globalisering  68 Den digitale tidsalderen | Barn i fabrikken, side 315  Test deg selv, side 310 oppgave 4 og 9  Teknologi, side 459 |
| Gjøre rede for årsaker til at kolonimakter underla seg landområder og vurdere konsekvensene dette fikk | 27 Med rett til å krige  45 Den nye imperialismen  58 Avkolonisering | Imperialisme, side 313  Test deg selv, side 392 oppgave 4 og 8 |
| Gjøre rede for velferdsutviklingen i Norge på 1900-tallet og drøfte konsekvenser for menneskers liv | 48 På løpende bånd  61 Norge møter verden i fjernsynet  63 Unge voksne blir opprørsk ungdom  64 Arkitektur som fortellinger om folks liv | Velferdsstaten, side 458  Test deg selv, side 412 oppgave 10 |
| **46–8** | Hvordan har mennesker organisert seg i samfunn?  Hvordan har mennesker blitt definert, hvordan har de definert seg selv, og hvordan har de oppfattet sin plass i verden? | Beskrive samfunnsendringer fra antikken til tidlig nytid og vurdere betydningen for fordeling og legitimering av makt og menneskers muligheter for demokratisk deltakelse | 7 Demokratiet i polisene  8 Fra mytologiske til rasjonelle forklaringer  9 Leve republikken!  10 Romerriket går i oppløsning 12 Føydalsamfunn  13 Vikingferder og kulturmøter  14 Sagalitteraturen og vikingtiden  15 Borgerkrigstiden  16 Magna Charta  19 Unioner  21 Bondeopprør  29 Eneveldet | Hvordan ble de styrt?, Side 70  Test deg selv, side 84 oppgave 4 og 9  Test deg selv, side 109 oppgave 2 og 8  Makt, side 204–205  Oversikt, side 142, oppgave 9 |
| Gjøre rede for tanker og ideologier som har ligget til grunn for politiske omveltninger fra opplysningstiden til i dag og vurdere betydningen av disse for utviklingen av det moderne demokratiet | 30 Opplysning  31 Revolusjoner  32Norge blir et demokrati  34 Ideologier som reaksjon og protest  35 Nasjonalisme  36 Fra bønder og husmenn til industri og klassesamfunn  40 Fra embetsmanns-stat til folkestyre  50 Den russiske revolusjon  60 I have a dream  63 Unge voksne blir opprørsk ungdom  66 1989: Varm vår etter en kald krig?  68 Den digitale tidsalderen | Endring i makt, side 312  Ideologier, side 313  Sivilisering og rasisme, side 314  Demokrati, side 317  Demokratisering, side 317 |
| Utforske hvordan mennesker har arbeidet for myndiggjøring og frigjøring i norsk og samisk historie, og gjøre rede for hvordan de samtidig har bidratt til utviklingen av demokratiet | 38 Lekmanns-bevegelsen, sivilsamfunnet og ytringsfriheten  41 Albertine i politilegens venteværelse  43 Amtmannens døtre – fra giljotinen til valglokalet  44 Én nasjon?  59 For likere verd og likere stilling  63 Unge voksne blir opprørsk ungdom  65 Urfolk – identitet og rettigheter | Komme til ordet, side 316  Hvor utbredt er intoleranse?, side 457  Sivil ulydighet, side 458 |
| Analysere hvordan framstillinger av fortiden har blitt brukt i Norge for å skape nasjonal identitet og drøfte hvilken virkning dette har hatt for ulike grupper | (13 Vikingferder og kulturmøter  20 Svartedauden)  35 Nasjonalisme  39 Også vi søker stjernene  44 Én nasjon?  46 Unionsoppløsning  55 Fortellinger om krigen  61 Norge møter verden i fjernsynet 65 Urfolk – identitet og rettigheter | Nasjonalisme, side 312  Bilder på makt, side 459 |
| **9–12** | Hvordan har mennesker kommunisert med og møtt andre mennesker? | Gjøre rede for hvorfor mennesker har migrert, og diskutere kulturmøtene fra ulike perspektiver | 13 Vikingferder og kulturmøter  18 Silkeveien  22 Byvekst  25 Møte med de andre  42 Over havet  63 Unge voksne blir opprørsk ungdom  67 Globalisering | Over havet, side 317  Test deg selv, side 91 oppgave 4, 5, 7 og 8  Kulturmøter, side 203  Møte med de andre, side 203  Test deg selv, side 279, oppgave 8 |
| **13–21** | Hvordan har mennesker blitt definert, hvordan har de definert seg selv, og hvordan har de oppfattet sin plass i verden?      Hvordan har mennesker både skapt, levd med og løst konflikter, men også klart å leve fredelig? | Beskrive religionens plass i samfunnet fra middelalderen til vår tid og vurdere hvilken betydning for hvordan mennesker har oppfattet seg selv og andre. | 6 Teokrati  8 Fra mytologiske til rasjonelle forklaringer  11 Abrahams barn på frammarsj  17 Kirken blir utfordret  24 Reformasjonen  25 Møte med de andre  38 Lekmannsbevegelsen, sivilsamfunnet og ytringsfriheten | Religion, side 143  Hildegard von Bingen, side 144  Sjelekvaler, side 145–6  Misjon og reformasjon, side 201 |
| Reflektere over hvordan ideologier og tankesett på 1900-tallet og fram til i dag har bidratt til undertrykkelse, terror og folkemord som holocaust | 44 Én nasjon  54 Folkemord og forbrytelser mot menneskeheten  (57 Den kalde krigen) | Konflikter, side 457  Test deg selv, side 365 oppgave 9 og 10  Test deg selv, side 385 oppgave 10 |
| Beskrive bakgrunnen for verdenskrigene og et utvalg andre sentrale kriger eller konflikter, og reflektere over om fredsslutninger har bidratt til å skape fred og forsoning | 46 Unionsoppløsning  49 Hvorfor startet den første verdenskrigen?  51 Totalitære ideer og propagandaens rolle  52 Den andre verdenskrigen  53 Landet uten utenrikspolitikk?  55 Fortellinger om krigen  56 Fredsslutninger og internasjonale organisasjoner  57 Den kalde krigen  66 1989: Varm vår etter en kald krig?  68 Den digitale tidsalderen | Fredsforhandlingene i Paris, side 455  Opptakten til den andre verdenskrigen, side 456  Demokratibølger, side 457  Fredsslutninger, side 457  Kontrafaktisk historie, side 458 |
| Utforske en persons handlingsrom og valgmuligheter i en konfliktsituasjon og vurdere konsekvenser av valgene personen har tatt | 53 Landet uten utenrikspolitikk?  56 Fredsslutninger og internasjonale organisasjoner  57 Den kalde krigen  63 Unge voksne blir opprørsk ungdom  66 1989: Varm vår etter en kald krig?  68 Den digitale tidsalderen | Handlingsrom i krig, side 456  Test deg selv, side 371 oppgave 9  Den kalde krigen, side 457  Test deg selv, side 379, oppgave 10 |
| **22–24** |  | Oppsummeringer på langs og på tvers  Eksamensforberedelser |  | Skjemaer, side 464–465 |